Bejaarde ontvoer, dae lank aangehou | Maroela Media
Kapt. Stephen Thakeng, woordvoerder van die polisie, sê die 70-jarige man het in sy huis in Reitzpark gelê en slaap toe twee mans Maandagoggend omstreeks 01:00 toegang tot sy huis verkry het. “Hulle het die man uit sy huis gedwing en in sy bronskleurige Toyota Corolla geboender. ŉ Televisiestel is ook in die voertuig gelaai voordat hulle met die man weggery het,” sê Thakeng.
“Die slagoffer is na ŉ afgeleë gebied geneem en in ŉ plakkershut toegesluit. Die verdagtes het hom aangerand en herhaaldelik sy bankkaart se PIN-nommer geëis waarmee hulle uiteindelik geld onttrek het.”
Volgens Thakeng is die man tot Donderdag in die hut aangehou waarna sy ontvoerders hom vrygelaat het. Hy is daarna in die hospitaal opgeneem.
ŉ Saak van ontvoering en voertuigkaping word deur die polisie ondersoek. Volgens Thakeng is niemand nog in hegtenis geneem nie en is die man se voertuig ook nog nie opgespoor nie. Die nommerplaat van die voertuig is HFF 384 FS.
Enigiemand met meer inligting wat die polisie kan help om die skuldiges vas te trek, word versoek om speurkaptein Pieter du Plessis by 079 884 2179 te kontak.
Die kriminele raak al hoe meer brutaal en waaghalsiger. Help nie eers ons vra wat die regering gaan doen omtrent hierdie misdadige nasie nie. Hulle het die situasie geskep en nou is hulle hande ook afgekap.
Beslis nie net sake van ontvoering en voertuigkaping nie!
Daar was aanranding, aanhouding en diefstal.
Hierdie land is op sy knie en dit is die ANC se skuld niks anders nie
Wat van aanranding diefstal?
Weet regtig nie wat goeds het uit die land se oorgawe gekom nie. Net moord en doodslag. Alles het net agteruit gegaan. Jy Moet jou waardes verlaag om aan te pas, danksy FW en Sy trawante. Nie eers oumense word ontsien nie